La Unión Musical Porteña programa dos concerts gratuïts per Santa Cecília en el Teatre de Begoña
14 de novembre 2023

![](/media/tkpoyxad/2-jpegbanda-c.jpg?width=850&height=562.8378378378378)

La Unión Musical Porteña interpretarà dos concerts gratuïts en el Teatre de Begoña per a celebrar Santa Cecília. La Banda Simfònica actuarà, davall la direcció de Jorge Vivas, el dissabte 18 de novembre a les 19:30 hores. L'endemà i des de les 12 hores serà el torn del cor de la UMP, el cor infantil, l'Orquestra i la Banda Conjunta.

La regidora de Cultura, Ana María Quesada, expressa respecte a les celebracions de Santa Cecília: «**Esta setmana gaudirem una altra vegada de la Lira, però també se suma ja la Unión Musical Porteña amb els seus dos concerts especials com serà el dissabte a la vesprada i el diumenge al matí**». Així mateix, ha indicat: «**Com enamorada de la música que sóc també i seguidora de les dos societats musicals, només puc agrair-los l'esforç que fan continu perquè sé que no és fàcil que quan es practica la música simplement per amor a la música, l'esforç que es realitza té doble mèrit**».

El repertori del concert de la Banda Simfònica (18 de novembre) està composat per _La Primitiva_ de Jef Penders, _Pepito Grillo_ de Ferrer Ferrán, _Clarinete Solista_ d’Hugo Linares, _El Fantasma de la Ópera_ d’Andrew Lloyd Webber amb els arrenjaments de Johan de Meij, una adaptació de _Los Años 80_ del director Jorge Vivas i _La Ruta Cid_ de David Rivas.

El concert del cor infantil (19 de novembre) estarà dirigit per Leana Ramírez i interpretaran _Cerf Volant_ de Bruno Coulais, _Al·leluia_ de W. A. Mozart, _La Bella i la Bèstia_ de Alan Menken, la cançó tradicional africada _Banaha_ i _Canon de les Fruites_ (anònim). Leana Ramírez també dirigirà el concert del cor de la UMP, una actuació en la qual s’interpretarà _Si Tens Fe_ (_El Princep d’Egipte_) de Sthephen Schwartz, la cançó tradicional zulú _Siyahamba_, la versió en valencià de _The Seal Lullaby_ d’Eric Whitacre i l’adaptació de _Hail Holy Queen_ (_Sister Act_) de Roger Emerson. 

Quant al repertori del concert de l’Orquestra de la Unión Musical Porteña, dirigit per Samuel Amatriain, serà el següent: _Simfonia 7o_ de Bethoveen (2o Moviment), _Finlàndia ‘A Song of Peace’_ de J. Sibelius, _Quartet de Cordes No 3 Op 76_ de J. Haydn (2o Moviment), _Hiawatha’s Wedding Feast_ de S. Coleridge-Taylor, _Lascia Ch’io Pianga_ de Friedrich Händel, _Concierto de Clarinete_ de W. A. Mozart, _Quatre Estacions. Hivern_ de Vivaldi (2o Moviment) i _La Vie en Rose_ de Louis Gugliemi.

Davall la batuta de Raúl Doménech, la Banda Conjunta UMP interpretarà _Fanfare Fantastique_ de Robert W. Smith, _Walt of the Wraiths_ i _Olympia_ de John Bow, _Viva la Vida_ de Coldplay amb l’arrenjament de Johnnie Vinson i _Fiesta en Benidorm_ de Rafael Doménech Pardo.

*   [](http://www.facebook.com/sharer.php?u=https://aytosagunto.es/va/actualitat/la-union-musical-portena-programa-dos-concerts-gratuits-per-santa-cecilia-en-el-teatre-de-begona/ "Facebook")
*   [](http://twitter.com/share?url=https://aytosagunto.es/va/actualitat/la-union-musical-portena-programa-dos-concerts-gratuits-per-santa-cecilia-en-el-teatre-de-begona/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-union-musical-portena-programa-dos-concerts-gratuits-per-santa-cecilia-en-el-teatre-de-begona/ "Linked In")
*   [](mailto:?body=https://aytosagunto.es/va/actualitat/la-union-musical-portena-programa-dos-concerts-gratuits-per-santa-cecilia-en-el-teatre-de-begona/)